Ericu950/Stoicheia-meter-silver huggingface dataset:
οὕτως ἀπὸ τῆς ἀκολουθίας τρανὴν καὶ ἀσύγχυτον παραδοῦναί με τὴν θεωρίαν Ἵνα τοίνυν συντέμω , ταύτην ποιήσομαι τοῦ λόγου τὴν ἀρχήν .
ὁ λόγος 0 .
ῥωμαίοις δὲ γράφει ὁ Παῦλος , πολλὰ μὲν οὖν καὶ ἕτερα παραινῶν , ἐξαιρέτως δὲ πρᾶγμα διορθούμενος πολλὴν ἔχον ταραχὴν καὶ πολλὴν ἔχον τὴν ἀκαταστασίαν .
ἐν τῇ Ῥώμῃ πολλοί τινες ἐγένοντο ἀπὸ Ἰουδαίων εἰς τὸν σωτῆρα πεπιστευκότες ·
πολλοὶ δὲ καὶ ἐξ ἐθνῶν ἐπίστευσαν .
ἦν δὲ μάχη καὶ θόρυβος μεταξὺ τῶν μερῶν , οὐχ ὑπὸ ζήλου εὐσεβείας , ἀλλ ὑπὲρ πρωτείων φιλενεικίας .
ἐβούλοντο γὰρ οἱ ἀπὸ ἐθνῶν αὐτοὶ δοκεῖν πρωτεύειν ·
ἐβούλοντο καὶ οἱ ἀπὸ Ἰουδαίων αὐτοὶ εἶναι πρῶτοι .
καὶ προσέφερον οἱ ἀπὸ τῶν Ἰουδαίων τὴν πατρικὴν εὐγένειαν καὶ ἔλεγον τοῖς ἀπὸ ἐθνῶν ὅτι ἡμεῖς ὑμῶν τιμιώτεροι 0 .
ἀρχαιοτέρα γὰρ ἡμῶν ἡ εὐσέβεια καὶ ἡμῶν οἱ πατριάρχαι , ἡμέτερος ὁ Ἀβραάμ , ἡμέτερος ὁ Ἰσαάκ , ἡμέτερος ὁ Ἰακώβ , οἱ πατριάρχαι πάντες καὶ οἱ προφῆται 0 1 .
καὶ ἡμεῖς μὲν ἀρχαῖαν ἔχομεν τὴν εὐγένειαν ·
ὑμεῖς δὲ πρόσφατον ἐλάβετε τὴν εὐεργεσίαν .
Οἱ ἐξ Ἑλλήνων ἔλεγον ·
Οὐχ οἷόν τε πρωτεύειν τοὺς ἀρνησαμένους τὸν Χριστόν 0 .
οὐχ οἷόν τε ἐν πρώτῃ μερίδι τετάχθαι τοὺς τὸν σταυρὸν πήξαντας καὶ τοὺς θεομαχήσαντας 0 .
ἀπεβλήθητε γὰρ ὑμεῖς καὶ ἐκλήθησαν πάντα τὰ ἔθνη .
καὶ ἡμεῖς μὲν ἐσμὲν οἱ τὴν εὐεργεσίαν ἁρπάσαντες , ὑμεῖς δὲ οἱ τὴν εὐεργεσίαν ὑβρίσαντες 0 .
ὁ ἀπόστολος θεασάμενος ταραχὴν πολλὴν καὶ θόρυβον ἀκμάσαντα πολὺν ἐν τῇ Ῥώμῃ καὶ ἐννοήσας ὅτι κακὸν τὸ ἐν τῇ μεγάλῃ πόλει πλεονάζον 0 ·
δύναται γὰρ ἐκχυθῆναι εἰς πᾶσαν τὴν ὑπ οὐρανόν , ἀναστέλλει ὡς ἀπό τινος ῥίζης τὴν φιλονεικίαν , ἵνα μὴ ἐκεῖθεν εἰς πᾶσαν τὴν γῆν ἐξέλθῃ ἡ φιλονεικία .
καὶ μέσον ἑαυτὸν παρενθείς , ποιεῖ πρᾶγμα οὐ δικάζοντος , ἀλλ εἰρηνεύοντος , εἰδὼς ὅτι ἡ φιλονεικία εὐσέβειαν οὐχ ἵστησιν ·
εὐσέβεια δὲ πᾶσαν διαλύει φιλονεικίαν .
καὶ ὥσπερ οἱ βουλόμενοι καταστέλλειν μάχην καὶ θόρυβον , οὐχ ἑνὶ μέρει ἐπιτιμῶσιν , ἵνα μὴ τὸ ἕτερον πλέον ἐξάψωσιν 0 ·
ἀλλὰ καὶ τούτῳ ἐπιτιμῶσι κ ἀκείνῳ , ἵνα διὰ τῆς ἐπιτιμίας εὐπαράδεκτον ἕξωσι τὴν συμβουλίαν ἀπεργαζομένην .
Οὕτως ὁ θεῖος ἀπόστολος μέσον ἑαυτὸν παρενθεὶς τῶν μαχομένων , καταστέλλει καὶ τὸν Ἰουδαϊκὸν θρύλλον καὶ τὸν ἐξ ἐθνῶν .
καθάπτεται δὲ πρῶτον τοῦ ἀναιδεστέρου μέρους , λέγω δὴ τῶν Ἰουδαίων .
πάντες γὰρ κύνες ἀναιδεῖς , οὐ δυνάμενοι ὑλακτεῖν 0 .
ἀναιδὲς τὸ γένος , οὐ διὰ τὸ γένος λέγω , ἀλλὰ διὰ τὸ ἦθος 0 .
Οὐ γὰρ τὸ ἀγενές ἐστιν ἀναιδές , ἀλλ ὁ τρόπος ἀγενής 0 .
διαβάλλει τοίνυν τὸ μέρος τοῦτο , μᾶλλον δὲ καθάπτεται τούτου πρώτου , τοῦ μέρους τοῦ ἀναιδοῦς , Ὁ τράχηλός σου σιδηροῦς καὶ τὸ μέτωπόν σου χαλκοῦν 0 .
Οὕτως ἀναίσχυντον ᾔδει .
ὄψις πόρνης ἐγένετό σοι , Ἰσραήλ ·
ἀπῃσχύντησας πρὸς πάντας .
καθάπτεται τοίνυν ὁ θεῖος ἀπόστολος πρῶτον τοῦ ἀναιδοῦς μέρους , λέγω δὴ τοῦ Ἰουδαϊκοῦ μέρους ·
καὶ ἐπειδὴ προσέφερον τὴν ἀρχαιότητα τῶν πατέρων Ἀβραάμ , Ἰσαάκ , Ἰακώβ , δείκνυσιν αὐτοῖς ὅτι οὐ δεῖ σεμνύνεσθαι γένει , ἀλλὰ τρόπῳ .
ὅθεν ἀρχόμενος τούτου τοῦ λόγου ἔλεγεν ·
Οὐ πάντες οἱ ἐξ Ἰσραὴλ οὗτοι Ἰσραήλ 0 .
ἐπειδὴ γένος προφέρεις , τὸν τρόπον οὐ δεικνύων , οὐ πάντες οἱ ἐξ Ἰσραὴλ οὗτοι Ἰσραήλ 0 .
ταῦτα πρὸς τοὺς Ἰουδαίους 0 .
ἀλλ  οὐ δὲ ὅτι εἰσὶ σπέρμα Ἀβραάμ , πάντες τέκνα 0 .
ἐν Ἰσαὰκ κληθήσεταί σοι σπέρμα .
Εἰ τὸ γένος ποιεῖ τὴν εὐσέβειαν , οὐδὲν ἐκώλυε τὸν Ἰσραὴλ προτιμᾶσθαι τοῦ Ἰσαάκ .
Υἱὸς γὰρ ἦν τοῦ Ἰσαάκ .
Υἱὸς γὰρ ἦν τοῦ Ἀβραάμ , καὶ υἱὸς πρεσβύτερος .
Οὐ πάντες οὖν οἱ ἐξ Ἰσραὴλ οὗτοι Ἰσραήλ , οὐ δὲ ὅτι εἰσὶ σπέρμα Ἀβραάμ , πάντες τέκνα Ἀβραάμ 0 1 ·
ἀλλ ἐν Ἰσαὰκ κληθήσεταί σοι σπέρμα .
οὐ τὰ τέκνα τῆς σαρκὸς λογίζεται εἰς πίστιν , ἀλλὰ τὰ τέκνα τῆς ἐπαγγελίας , ταῦτα τέκνα τοῦ θεοῦ 0 .
ἀλλ ἐπειδὴ ἐνδέχεται Ἰουδαῖον ἀντικροῦσαι πρὸς τὸ ῥῆμα καὶ εἰσαγαγεῖν ἑτέραν ἀναισχυντίαν κατὰ τοῦ θείου κηρύγματος καὶ εἰπεῖν ὅτι Ἰσμαὴλ ἀπεδοκιμάσθη διὰ τὸ ἐκ παιδίσκης εἶναι , Ἰσαὰκ δὲ προετιμήθη διὰ τὸ ἐξ ἐλευθέρας φέρειν τὴν εὐγένειαν , ἀντεισάγει δὲ ὕστερον ὁ Ἰσμαὴλ εἰκόνα καί φησιν ·
Οὐ μόνον ὁ Ἰσαάκ , ἀλλὰ καὶ Ῥεβέκκα ἐξ ἑνὸς κοίτην ἕξουσα τοῦ πατρὸς ἡμῶν 0 .
μήπω γὰρ γεννηθέντων αὐτῶν ἢ πραξάντων τι ἀγαθὸν ἢ κακόν , ἵνα ἡ κατ ἐκλογὴν πρόθεσις τοῦ θεοῦ μένῃ , οὐκ ἐξ ἔργων , ἀλλ ἐκ τοῦ καλοῦντος , ἐρρέθη αὐτῇ ὅτι ὁ μείζων δουλεύσει τῷ ἐλάσσονι .
ἐπειδὴ ἐκεῖ τὴν ἀγένειαν τῆς σαρκὸς προσφέρεις εἰς φιλονεικίαν , δείκνυμί σοι ἐκ μιᾶς ῥίζης δύο κλάδους ἀποσχισθέντας , δείκνυμί σοι τὸν ἀπιστούμενον δεχθέντα , τὸν δὲ πιστευόμενον ἄδεκτον 0 .
Οὐ γὰρ ὑβρίζει φύσις , ὃν μὴ ὑβρίζει πρόθεσις , ἵνα μάθῃς ὅτι ἐρρήθη ὅτι ὁ μείζων δουλεύσει τῷ ἐλάσσονι , καθὼς γέγραπται ·
τὸν Ἰακὼβ ἠγάπησα , τὸν δὲ Ἠσαῦ ἐμίσησα .
ταῦτα ἐκ θείας φωνῆς προφέρει Παῦλος .
Οὐκ ἀδελφὸς ἦν Ἠσαῦ τῷ Ἰακώβ ;
τὸν γὰρ Ἰακὼβ ἠγάπησα , τὸν δὲ Ἠσαῦ ἐμίσησα .
ἐπειδὴ φύσιν προφέρεις , φησί , τι ὤνησε τὸν Ἠσαῦ ἡ φύσις ;
ἐπειδὴ ἡ τῶν πατέρων εὐγένεια σεμνύνει , τί πλέον ἀπηνέγκατο ἀπὸ τῆς εὐγενείας τοῦ πατρὸς ὁ Ἠσαῦ ;
Οὐκ ἔκγονος ἦν τοῦ Ἀβραάμ ;
Οὐχὶ υἱὸς ἦν τοῦ Ἰσαάκ ;
Οὐκ ἐκ τῆς αὐτῆς μητρός 0 ;
Οὐκ ἐκ τῆς αὐτῆς ἐλευθερίας 0 ;
μὴ ὤνησεν αὐτὸν τὸ γένος , ἐπειδὴ ἐξέβαλεν αὐτὸν τὸ ἦθος ;
τί οὖν ἐροῦμεν ;
μὴ ἀδικία παρὰ τῷ θεῷ 0 ;
τῆς μὲν ἱστορίας ἥψατο μέχρι τούτου ·
λοιπὸν δὲ πρὸς τὴν ἀνακύπτουσαν ἀντιλογίαν ὁπλίζεται .
ἐπειδὴ γὰρ πολλοί , ἑτέρας θεωρίας ἐξεταζομένης , τὰ παρεντιθέμενα λαμβάνουσιν εἰς διαβολήν , οὐκ ἀπέβλεψε μόνον ὁ ἀπόστολος εἰς τὴν φιλονεικίαν τῶν τότε μαχομένων , ἀλλὰ καὶ εἰς τὴν ἔριν τῶν μετὰ ταῦτα ἀνακυπτόντων , ἢ διὰ Μανιχαίους ἢ διὰ αἱρετικοὺς ἢ δι Ἕλληνας μέλλοντας ὁπλίζεσθαι κατὰ τῆς λέξεως ταύτης .
καὶ προλαβὼν κατασκευάζεται τὰ βέλη , ἵνα σοι ἀποθῆται σκεύη εἰς τὴν ἀκμὴν τοῦ πολέμου .
Οὐ γὰρ βλέπει ὁ θεὸς μόνον τὰ παρόντα , ἀλλὰ πολλῷ μᾶλλον προβλέπει τὰ μέλλοντα .
διὰ τοῦτο ὁ λόγος τοῦ θεοῦ καλεῖται βέλος καὶ μάχαιρα .
ἔθηκέ με ὡς μάχαιραν ὀξεῖαν καὶ τῇ χειρὶ ἔκρυψεν ·
ἔθηκέ με ὡς βέλος ἐκλεκτόν 0 ·
ἐν τῇ φαρέτρᾳ αὐτοῦ ἐσκέπασέ με .
διὰ τί μάχαιραν καὶ βέλος 0 ;
ἡ μάχαιρα πρὸς τοὺς πλησίον ἑστῶτας ὁπλίζεται , τὸ δὲ βέλος καὶ πρὸς τοὺς μακρὰν ἑστῶτας πέμπεται .
ἐπεὶ οὖν ὁ τοῦ θεοῦ λόγος καὶ τὰς τότε φιλονεικίας καθῄρει καὶ τὰς μελλούσας ἀνακύπτειν ἐρεσχελίας ἀνέκοπτε , καλεῖται μάχαιρα τοῖς πλησίον ἀγωνιζομένη καὶ βέλος κατὰ τῶν ἐναντίων καὶ μακρὰν ἑστώτων πεμπόμενον .
ἀλλ ἵνα μὴ ἐκκόψωμεν τὴν ἀκολουθίαν τῆς ὑποθέσεως , πρῶτον εἴπωμεν ἐκεῖνα καὶ ἐλευσόμεθα ἐπὶ ταῦτα .
ὅτε κατέστειλεν Ἰουδαίους μὴ μέγα φρονεῖν ἐπὶ τῷ γένει , ἅπτεται εὐθὺς καὶ τῶν ἀπὸ Ἑλλήνων ἐλθόντων καὶ λέγει αὐτοῖς ·
μὴ κατακαυχῶ τῆς ῥίζης .
σὺ γὰρ ἀγριέλαιος ὢν ἐξεκόπης ἐκ τῆς κατὰ φύσιν ἀγριελαίας καὶ ἐνεκεντρίσθης εἰς καλλιέλαιον .
ὁ γὰρ τὴν ἐπιστολὴν μετ ἀκριβείας ἀναγινώσκων , εὑρίσκει πολλὴν τὴν λύσιν .
ἡμεῖς δὲ ἐπὶ τὰ σύντομα χωρήσωμεν .
καλεῖ τὸ Ἰσραηλιτικὸν γένος καλλιέλαιον , τοὺς δὲ τῶν ἐθνῶν ἐκκοπέντας ἐκ τῆς ἀγριελαίου καὶ ἐγκεντρισθέντας εἰς καλλιέλαιον ἀναστέλλει .
καλεῖ τὸ γένος τοῦ Ἀβραὰμ καλλιέλαιον καὶ τοὺς ἀπὸ ἐθνῶν ἐλθόντας καὶ τῆς γλυκύτητος γευσαμένους τοῦ Ἀβραὰμ καὶ τῶν προφητῶν ἀναστέλλει μὴ ὑψηλὰ φρονεῖν .
μὴ γὰρ ὁ Ἰσραήλ φησιν ἐν σοὶ ἐνεκεντρίσθη ;
μὴ σὺ ἐδέξω τὸν Ἰσραήλ ;
Οὐκ αὐτός σε ἐδέξατο ;
Οἱ δὲ ἀπόστολοι μὴ ἐκ σοῦ 0 ;
ἐκ τῶν Ἰουδαίων ὁ σωτήρ , μὴ ἀπ ἐθνῶν 0 .
ἀπὸ τῶν Ἰουδαίων .
διὰ τί οὖν ἀγνοεῖς τὴν ῥίζαν τῶν ἀγαθῶν καὶ σεμνύνῃ ;
Οὐκ οἶδας ὅτι ἐγριέλαιος ὢν ἐνεκεντρίσθης εἰς καλλιέλαιον ;
ἀλλ ἐρεῖς μοι πάντως ·
ἀναλαμβάνεις πάλιν τὴν μάχην τοῦ ἀνθισταμένου , ὅτι οὗτοι τῇ ἀπιστίᾳ ἐξεκλάσθηαν ·
ἐγὼ δὲ τῇ πίστει ἐνεκεντρίσθην .
μὴ ὑψηλὰ φρόνει , ἀλλὰ φοβοῦ .
Εἰ γὰρ ὁ θεὸς τῶν κατὰ φύσιν κλάδων οὐκ ἐφείσατο , μήπως οὐ δὲ σοῦ φείσηται .
βλέπε ἀποστολικὴν φωνήν ·
βλέπε ἀποστολικὴν νευράν ·
βλέπε πῶς ἐκκόπτει πρόρριζον τὴν φιλονεικίαν , κ ἀκείνους ἐπιστομίζων καὶ τούτους δυσωπῶν .
μὴ ἐπαίρου .
Εἰ δὲ κατακαυχᾶσαι , οὐ σὺ τὴν ῥίζαν βαστάζεις , ἀλλ ἡ ῥίζα σέ 0 .
ἐπειδὴ οἱ ἐξ ἐθνῶν κατεκαυχῶντο τοῦ Ἰσραήλ , ὡς ἐκείνων μὲν διὰ τὴν εἰς Χριστὸν θεομαχίαν ἐκκοπέντων , αὐτῶν δὲ διὰ τὴν γνῶσιν ἀνακληθέντων , λέγει πρὸς αὐτοὺς τοσοῦτον θρασυνομένους ·
Οὐ σὺ τὴν ῥίζαν βαστάζεις , ἀλλ ἡ ῥίζα σέ 0 .
ἀλλ ἐρεῖς ἐξεκλάσθησαν , ἵνα ἐγὼ ἐγκεντρισθῶ .
Εὐγνωμοσύνῃ συντίθεμαί σου τῇ φωνῇ ·
δέχομαί σου τὴν εὐγνώμονα ἀπόκρισιν .
ἀλλὰ μὴ ὑψηλὰ φρόνει , ἀλλὰ φοβοῦ .
τὸν ἐκ φύσεως ἔχοντα τὴν εὐγένειαν δι ἀπιστίαν ἐξέβαλε , σὲ ἀλαζονευόμενον ἐκβαλεῖ διὰ τὴν αὐτὴν ἀγνωμοσύνην .
καὶ ὅρα πῶς τὴν φιλονεικίαν ἐκβάλλει διὰ τοῦ φόβου .
ἴδε οὖν χρηστότητα καὶ ἀποτομίαν θεοῦ .
ἐπὶ μὲν τοὺς πεσόντας ἀποτομίαν 0 ·
ἐπὶ δὲ σὲ χρηστότητα , ἐὰν ἐμμένῃς τῇ χρηστότητι 0 .
ἐπεὶ καὶ σὺ ἐκκοπήσῃ 0 .
βλέπε πῶς τῷ φόβῳ τὴν φιλονεικίαν ἐκκόπτει καὶ καθίστησιν αὐτὸν τὸν πιστόν , οὐκ εἰς τὸ φιλονικεῖν , ἀλλ εἰς τὸ ἀγωνιᾶν .
τί περιεργάζῃ ἀλλότριον γένος ;
ὑπὲρ τῆς σῆς ζωῆς ἀγώνισαι 0 ·
σπούδασον πῶς ἀρέσεις τῷ εὐεργέτῃ ·
μὴ ψεύσῃ τὴν εὐγένειαν διὰ τῶν τρόπων .
Εἶτα λέγει αὐτοῖς τοῖς ἀπὸ ἐθνῶν ·
παῦλος ἡμῖν ἀπεστάλη ·
οὐχ ὑμῖν τοῖς Ἰουδαίοις , ἀλλὰ κήρυξ τοῖς ἔθνεσι 0 .
πρὸς ταύτην τὴν φωνὴν πάλιν Ἡσαΐας ἁρμόζει φάρμακον σωτήριον εὐσεβείας ·
μὴ ἐπ ἐμοὶ σεμνύ νεσθε ;
ναί 0 .
ὑμῶν διδάσκαλος καὶ οὐχὶ Ἰουδαίων 0 .
ἀλλὰ μάθε τὸ ἀκριβές .
Οὐ θέλω γὰρ ὑμᾶς ἀγνοεῖν , ἀδελφοὶ , ὅτι ἐφ ὅσον εἰμὶ ἐθνῶν ἀπόστολος , τὴν διακονίαν μου δοξάσω .
τί ἐστι δοξάσω ;
συνιστῶ μου τὴν διακονίαν συνιστῶν τὰ ἔθνη .
διὰ τί συνιστῶν 0 ;
Εἰ πῶς παραζηλώσω μου τὴν σάρκα καὶ σώσω τινὰς ἐξ αὐτῶν 0 .
ὑμᾶς θαυμάζω , ἵνα ἐκείνους εἰς ζῆλον ἐνέγκω .
καὶ τοιούτοις χρησάμενος ῥήμασιν ὁ Παῦλος καταστέλλει κατακαιομένην τὴν φιλονεικίαν καὶ εἰσάγει λάμπουσαν τὴν ἀλήθειαν .
ἐκκόπτει τὰ τῆς φιλονεικίας καὶ εἰσάγει τὰ τῆς ὁμονοίας .
Εἰς δὲ τὸ προκείμενον ἔλθωμεν .
τί ἐροῦμεν ;
τῷ γὰρ Μωϋσῇ λέγει ἐλεήσω ὃν ἂν θέλω καὶ οἰκτειρήσω ὃν ἂν οἰκτείρω .
τὴν φωνὴν ταύτην Παῦλος οὐκ ἐξ οἰκείου προσώπου ποιεῖται .
ἀκολουθία γάρ ἐστι τῆς ἀντιθέσεως .
σωματοποιεῖ τοίνυν ἀντίθεσιν Παῦλος ἐκ προσώπου τῶν μαχομένων .
μὴ ἀδικία παρὰ τῷ θεῷ  Μὴ γένοιτο 0 .
λέγοντι ἐλεήσω ὃν ἂν θέλω καὶ οἰκτειρήσω ὃν ἂν οἰκτείρω ;
ἡ ἀντίθεσις οὐ πᾶσαν ἀκολουθίαν ἔλαβε .
τὸ δὲ Μὴ γένοιτο παρένθεσίς ἐστι .
πρὶν γὰρ λύσῃ τὴν φιλονεικίαν , εὐθέως ἀνέστειλε τὴν βλασφημίαν .
ἵνα μή τις , ἐν ὅσῳ ἐξετάσῃ τὸ ὄνομα , προλαβὼν καταψηφίσηται τοῦ θεοῦ , παρεντίθησιν ὡς σοφὸς ἱατρὸς μέσον τὸ Μὴ γένοιτο , ἵνα τῇ ἀπαγορεύσει τοῦ δυσφήμου στήσῃ βλασφημουμένην τὴν ἀλήθειαν .
ὁ ἀνθιστάμενος τοῦτό φησι ·
περὶ τοῦ Ἰακὼβ εἶπε ·
τὸν Ἰακὼβ ἠγάπησα ·
τὸν δὲ Ἠσαῦ ἐμίσησα ·
καὶ πρὸς Μωϋσῆν εἶπεν Ἐλεήσω ὃν ἂν θέλω καὶ οἰκτειρήσω ὃν ἂν οἰκτείρω .
Εἰ ὃν θέλει ἐλεεῖ , ὃν δὲ θέλει σκληρύνει , τί ἔτι μέμφεται ;
Εἰ γὰρ αὐτὸς τοῦτο ἐργάζεται καὶ αὐτὸς τοῦτο κατασκευάζει , διὰ τί παρ ἐμοῦ λόγον ἀπαιτεῖ , ὧν αὐτὸς ἐργάζεται ;
ταύτην ἔχει τὴν δύναμιν πᾶσα ἡ ἀντιλογία .
τῷ γὰρ Μωϋσῇ λέγει ·
ἐλεήσω ὃν ἂν ἐλεῶ καὶ οἰκτειρήσω ὃν ἂν οἰκτείρω .
ἄρα οὖν ὡς ἑτέρου τοῦ ἀνθισταμένου , ὡς ἀπὸ συλλογισμοῦ συνάγοντα ἐπήγαγε 0 ·
τὸν δὲ Ἠσαῦ ἐμίσησα .
ἐπήγαγε δὲ καὶ ἄλλην φωνήν ·
ὃν θέλει ἐλεεῖ ·
ὃν δὲ θέλει σκληρύνει .
ὡς οὖν συναγαγὼν τὸν συλλογιζόμενον ταῦτα λέγει ὁ ἀντιθέμενος ·
ἄρα οὖν οὐ τοῦ θέλοντος , οὐ δὲ τοῦ τρέχοντος , ἀλλὰ τοῦ ἐλεοῦντος θεοῦ 0 1 .
Εἰ οὖν ὃν θέλει ἐλεεῖ , ὃν δὲ θέλει σκληρύνει ·
εἰ ὃν θέλει ἀγαπᾷ , ὃν δὲ θέλει μισεῖ , ἐμοὶ τί ἐγκαλεῖς ;
Εἰκῆ λοιπὸν φέρω τὴν εὐσέβειαν ·
εἰκῆ τρέχω πρὸς τὴν ἀλήθειαν .
Οὐ γὰρ τοῦ τρέχοντος , οὐ δὲ τοῦ θέλοντος , ἀλλὰ τοῦ ἐλεοῦντος θεοῦ 0 1 .
ταῦτα πάντα ἐκ προσώπου τοῦ ἀντιλέγοντος 0 .
καὶ οὐκ ὀκνεῖ λοιπὸν ὁ ἀπόστολος ἰσχυρῶς αὐτῷ ἀντιστῆναι , οὐ κυρῶσαι βουλόμενος τὴν ἀντιλογίαν , ἀλλὰ λῦσαι πᾶσαν τῶν ἐθνῶν τὴν ὑπόνοιαν .
ἄρα οὖν ὃν θέλει ἐλεεῖ , ὃν δὲ θέλει σκληρύνει .
ἐρεῖ οὖν μοι ·
τῷ γὰρ βουλήματι αὐτοῦ τίς ἀνθέστηκεν ;
ἀρχὴν λοιπὸν τῆς ἀπαντήσεως ποιεῖται ὁ Παῦλος λέγων ·
μενοῦνγε , ὦ ἄνθρωπε , σὺ τίς εἶ ὁ ἀνταποκρινόμενος τῷ θεῷ ;
ἐνταῦθα οὐκ ἔστι λύσις τῆς ἀντιλογίας , ἀλλὰ πρῶτον ἀγανάκτησις κατὰ τῶν τολμώντων συζητεῖν τῷ θεῷ .
τὸ γὰρ ἐπιστομίσαι τὸν ἀντιλέγοντα , οὐκ ἦν λύοντος τὸ ζήτημα , ἀλλ αὐξάνοντος τὴν ἀπορίαν .
Εἰ ἐπετίμησάς μοι τὰ δίκαια λέγοντι , σιωπῶ καὶ φέρω τὴν αὐθεντίαν .
διὰ τί οὖν ἐγκαλεῖς καὶ οὐ πείθῃ ;
ἀλλὰ πρῶτον ἐπιστομίζει τὸ θράσος τῆς ἀνθρωπίνης προπετείας καὶ τῆς τολμώσης καὶ ὅλως σπουδαζούσης λόγον πατέρα θεοῦ λαμβάνειν τῶν γιγνομένων ·
μενοῦνγε , ὦ ἄνθρωπε , σὺ τίς εἶ ὁ ἀνταποκρινστω θεῷ ;
καὶ λαμβάνων ὑπόδειγμα κοινόν  Δεῖ γὰρ καὶ ἀπὸ τῆς κοινῆς συνηθείας ἱστᾶν τὰ νοήματα 0 .
, ὡς εἴ τις ἐθεάσατο δεσπότην τινὰ τὸν ἑαυτοῦ οἰκέτην τύπτονα , παρελθὼν εἰς μέσον ἔλεγε ·
διὰ τί τύπτεις ;
ὁ δὲ τὴν δεσποτικὴν αὐθεντίαν προτείνας ἔλεγε ·
καὶ τί πρὸς σέ 0 ;
Οὐκ ἐξουσίαν ἔχω τοῦ ἐμοῦ οἰκέτου ;
Οὐκ ἔστιν ἐμός ;
Οὐ τῇ ἐμῇ ἐξουσίᾳ ὑπόκειται ;
ταῦτα μηνύοντός ἐστι τὴν αὐθεντίαν , οὐ δεικνύοντος τὴν ἀκολουθίαν .
καὶ πρὸς μὲν τὸν ἀνθιστάμενον εὐθέως ὁ ἀγανακτῶν λέγει ·
τί πρὸς σέ 0 ;
ὅταν μέντοι πέψῃ τὸν θυμόν καὶ καταστείλῃ τὴν ἑαυτοῦ ἀγανάκτησιν , εἰς ἡμερότητα ἐλθών , λοιπὸν ἀπολογεῖται πρὸς τὸν ἐγκαλοῦντα ·
ἵνα δέ μου μὴ καταγνῷς , ἄνθρωπε , ὅτι ἀκαίρως ἐτύπτησα , μάθε τὰ τετολμημένα ·
τοῦτο καὶ ἀπόστολος ποιεῖ .
ἀπαιτούμενος γὰρ λόγον παρὰ τῶν ἀντιλεγόντων ἐπεὶ ὃν θέλει ἐλεεῖ , ὃν δὲ θέλει σκληρύνει , τί οὖν ἔτι μέμφεται ;
ἐπειδὴ εἶδεν ἀφωσιωμένην τὴν φωνὴν λεγει ·
ὁ πηλὸς νομοθετεῖ τῷ πλάστῃ ;
τὸ ποίημα περιεργάζεται τὸν ποιήσαντα ;
ὁ δοῦλος ἀπαιτεῖ λόγον παρὰ τοῦ δεσπότου ;
Οὐδ ἐκ τῶν κοινῶν πραγμάτων διδάσκῃ ὅτι καὶ περὶ ἐλευθερίας ἀγωνιζόμενος οἰκέτης , ἐπειδὰν εἰς δουλείαν ἕλκηται , οὐ τολμᾷ οἰκεῖον στῆσαι πρόσωπον , ἀλλ ἕτερον λαμβάνει τὸν συναγωνιζόμενον , ἵνα μὴ ἐξ ἐναντίας πρόσωπον δούλου ἀντιστήσῃ τῇ δεσποτικῇ ὄψει ;
καὶ σὺ ἄνθρωπος ὢν θνητός , πρὸς τὴν ἀθάνατον ὄψιν σεαυτὸν ἐξεικάζεις ;
τίς εἶ ὁ ἀνταποκρινόμενος τῷ θεῷ ;
ὁ πρόσκαιρος πολυπραγμονεῖς τὸν αἰώνιον ;
ὁ θνητὸς τὸν ἀθάνατον 0 ;
ὁ εἰς τάφον λυόμενος τὸν ἐν οὐρανῷ κατοικοῦντα 0 ;
ὁ ἀπὸ γῆς τρεφόμενος καὶ εἰς γῆν ἀποστρέφων τὸν διαιωνίζοντα ἐν πᾶσι τοῖς χρόνοις λόγον ἀπαιτεῖς ;
Οὐκ ἔχει ἐξουσίαν ὁ κεραμεὺς ἐκ τοῦ αὐτοῦ πηλοῦ ποιῆσαι τὸ μὲν εἰς τιμὴν σκεῦος , τὸ δὲ εἰς ἀτιμίαν 0 1 ;
ναί φησι ·
καλῶς ἐπιστομίζεις , τὸ δὲ ζητούμενον οὐ λύεις .
ἐξ ὧν γὰρ ἐπιστομίζεις , πλεονάζεις τὸ ἔγκλημα .
Εἶπε γὰρ οὐκ ἔχει ἐξουσίαν ὁ κεραμεὺς ποιῆσαι τὸ μὲν σκεῦος εἰς τιμήν , τὸ δὲ εἰς ἀτιμίαν 0 ;
Οὐκοῦν αὐτός ἐστι καὶ ὁ τοὺς ἀτίμους ποιῶν .
καὶ τί ἔτι μέμφῃ μοι ;
τῆς γὰρ φωνῆς σου ταύτης οὐκ ἀνέχομαι ·
ἐξ ὧν γὰρ οὐ λύεις τὸ ἔγκλημα , πλεονάζεις τὴν ἀπορίαν .
Οὐκ ἔχει ἐξουσίαν ὁ κεραμεὺς ἐκ τοῦ αὐτοῦ πηλοῦ ποιῆσαι σκεύη , τὰ μὲν εἰς τιμήν , τὰ δὲ εἰς ἀτιμίαν ;
ὡς δὲ συνεῖδεν ὅτι ἐξ ὧν ἐπιστομίζει , μᾶλλον πλεονάζει τὴν ἀντιλογίαν , Εἰ δὲ θέλων ὁ θεὸς ἐπιδείξασθαι τὴν ὀργὴν καὶ γνωρίσαι τὸ δυνατὸν αὐτοῦ , ἤνεγκεν ἐν πολλῇ μακροθυμίᾳ 0 .
κατὰ μέρος ἐξεταζέσθω τὰ ῥήματα ·
Οὐ γάρ ἐστιν ἀπὸ ψιλῶν φωνῶν ἐκλαμβάνειν τὴν ἀλήθειαν .
ἔδειξε μὲν καὶ ἐπαίδευσεν ὅτι οὐ δεῖ παρὰ τοῦ θεοῦ λόγον ἀπαιτεῖν καὶ κατεχρήσατο Παῦλος τῇ φωνῇ τοῦ θεοῦ διὰ Ἡσαΐου λαλούσῃ .
μὴ ἐρεῖ τὸ πλάσμα τῷ πλάσαντι Τί με ἐποίησας ;
μὴ ἀποκρίνεται ὁ πηλὸς τῷ κεραμεῖ ·
τί ποιεῖς ;
μὴ ἀποκρίνεται τὸ πλάσμα τῷ πλάσαντι ·
τί με ἐποίησας ;
ὑμεῖς δὲ περὶ τῶν ἔργων μου ἐντέλλεσθέ μοι καὶ τῶν υἱῶν μου .
τὴν φωνὴν τοῦ Ἡσαΐου τὴν ἐπιστομίζουσαν Παῦλος ἐκλαμβάνων διορθοῦται τὰς ἀπεσφαλμένας γνώμας .
λοιπὸν τὰ μὲν τῆς ἐπιτιμήσεως ἐδείχθη , τὰ δὲ τῆς λύσεως ἀκολουείτω , ἵνα μάθῃς , ἀδελφέ , ὅτι Παῦλος οὐ πρὸς τὴν ἀκρίβειαν τῶν ζητουμένων προσήγαγε τὸ σὺ τίς εἶ ὁ ἀνταποκρινόμενος τῷ θεῷ ;
, ἀλλὰ δι ἀγανάκτησιν 0 .
ἐνταῦθα μὲν γὰρ ἐπιγράφει τῷ πλάστῃ τὰ πάντα καὶ λέγει ·
ἐνταῦθα πρὸς ἔνστασιν λαλεῖ , οὐ πρὸς τὴν ἀκρίβειαν τοῦ δόγματος .
ἀλλαχοῦ δὲ βουλόμενος δεῖξαι ὅτι σκεῦος τιμῆς καὶ σκεῦος ἀτιμίας οὐκ ἀπὸ τοῦ θεοῦ κατασκευάζεται , ἀλλ ἀπὸ τῆς τῶν ἐργαζομένων προαιρέσεως ἢ πρὸς τὰ φαῦλα ῥεπούσης ἢ πρὸς τὴν ἀρετὴν βλεπούσης , λέγει τῷ Τιμοθέῳ ·
ταῦτα γράφω πρὸς σέ , ἵνα ἴδῃς πῶς δεῖ ἐν οἴκῳ θεοῦ ἀναστρέφεσθαι .
ἐν μεγάλῃ δὲ οἰκίᾳ οὐκ ἔστι μόνον σκεύη χρυσᾶ καὶ ἀργυρᾶ , ἀλλὰ καὶ ξύλινα καὶ ὀστράκινα .
ταῦτα ὁ αὐτὸς Παῦλος 0 .
Οὐ γὰρ παράγω ἀλλαχόθεν μαρτυρίαν , ἵνα μὴ εἴπῃς οὐχ εὑρὼν ἐκ τοῦ ἀποστόλου λύσιν , εἰς ἑτέραν μετεπήδησε γραφήν .
ὁ αὐτὸς Παῦλος ὁ τούτοις ἀγανακτήσας , ὅτε ἐκτὸς ἀγανακτήσεως φθέγγεται , πρὸς ἀκρίβειαν διαλέγεται .
ἐν μεγάλῃ δὲ οἰκίᾳ οὐκ ἔστι μόνον σκεύη χρυσᾶ καὶ ἀργυρᾶ , ἀλλὰ καὶ ξύλινα καὶ ὀστράκινα , καὶ τὰ μὲν εἰς τιμήν , τὰ δὲ εἰς ἀτιμίαν 0 1 .
ἐὰν οὖν τις ἑαυτὸν ἐκκαθάρῃ , ἔσται σκεῦος εἰς τιμὴν ἡγιασμένον .
ὁ ἐνταῦθα τῷ πλάστῃ ἐπιγράψας τὸ σκεῦος τῆς τιμῆς καὶ τὸ σκεῦος τῆς ἀτιμίας , ἐν ἑτέρῳ τόπῳ τῇ προαιρέσει τὸ πᾶν ἀποδέδωκεν .
ἐὰν τις ἑαυτὸν ἐκκαθάρῃ , ἔσται σκεῦος εἰς τιμήν , ἡγιασμένον καὶ εὔχρηστον τῷ δεσπότῃ εἰς πᾶν ἔργον ἀγαθὸν ἐξηρτισμένον .
ὅρα ὅτι ἑτέρως μὲν ἐπιτιμῶν φθέγγεται , ἑτέρως δὲ διδάσκων συντίθεται .
καὶ κατὰ τὴν προλαβοῦσαν εἰκόνα τοῦ δεσπότου τοῦ τὸν ἑαυτοῦ οἰκέτην τύπτοντος , πρὸς τὸν ἀλλότριον εὐθέως ἀπηνῶς ἐφθέγξατο , πρὸς δὲ τὴν ἀλήθειαν ταύτην παρέλκων .
Οὕτω καὶ ἐνταῦθα ἔδειξεν ὅτι σκεῦος τιμῆς καὶ σκεῦος ἀτιμίας θεὸς οὐ ποιεῖ , ἀλλὰ κοινὴν ποιεῖται τὴν φύσιν ·
ἡ δὲ προαίρεσις σχίζει τὴν δημιουργίαν .
καὶ ἵνα μάθῃς ἀκριβῶς ὅτι οὐκ ἐκ φύσεως ἐπλάσθημεν σκεύη τιμῆς καὶ σκεύη ἀτιμίας , ἡ γραφὴ παιδεύει .
Εἰ οὕτως ἐπλάσθη σκεῦος ἀτιμίας , διὰ τί με ἡ γραφὴ διδάσκει εἶναι καλόν ;
ὃ γὰρ ἐπλάσθην κατὰ φύσιν μετατεθῆναι οὐ δύναμαι .
διὰ τί παιδεύει εἶναι ἀγαθὸν τὸν κατὰ φύσιν ὄντα κακόν ;
ὁ ἑστὼς βλεπέτω μὴ πέσῃ ;
Εἰ ἐκ φύσεως καλός , τί ἀσφαλίζει τὸν ἀσφαλῆ 0 ;
Εἶτα καὶ τὸ ἀκόλουθον πρὸς τὸ οὐ θέλοντος , οὐ δὲ τοῦ τρέχοντος , εἰ μηδέν ἐστιν ἐπ ἐμοὶ τῷ θέλοντι , διὰ τί κηρύττεις ;
Εἰ μηδὲν ἐπὶ τῷ τρέχοντι , διὰ τί κάμνεις 0 ;
Εἰ μηδὲν ἐπὶ τῷ τρέχοντι , διὰ τί Ἐὰν θέλητε καὶ εἰσακούσητέ μου , τὰ ἀγαθὰ τῆς γῆς φάγεσθε 0 ;
Εἰ μηδὲν ἐπὶ τῷ θέλοντι , διὰ τί Ποσάκις ἠθέλησα ἐπισυνάξαι τὰ τέκνα σου καὶ οὐ ἠθελήσατε 0 ;
Οὐ θέλοντος , οὐ δὲ τοῦ τρέχοντος 0 1 .
Εἰ μηδέν ἐστιν ἐπὶ τῷ τρέχοντι , διὰ τί Ἐτρέχετε καλῶς ·
τίς ὑμᾶς ἐνέκοψεν ;
Εἰ μὴ τοῦ θέλοντός ἐστι , μη δὲ τοῦ τρέχοντος , διὰ τί Οὕτω τρέχω , ὡς οὐκ ἀδήλως 0 ;
τῶν ὄπισθεν ἐπιλανθάνομαι , τοῖς δὲ ἔμπροσθεν ἐπεκτεινόμενος , κατὰ σκοπὸν διώκω .
τί κάμνεις ἢ τί τρέχεις ;
σὺ εἶπας οὐ τοῦ θέλοντος , οὐ δὲ τοῦ τρέχοντος .
ἀλλ ἡ γραφὴ λύει τὴν ἀμφιβολίαν .
Οὐ τοῦ θέλοντος τοῦ Ἰσαάκ  Ἤθελε γὰρ εὐλογῆσαι τὸν πρωτότοκον 0 .
οὐ δὲ τοῦ τρέχοντος τοῦ Ἠσαῦ εἰς τὸ πεδίον , ἀλλὰ τοῦ ἐλεοῦντος θεοῦ τὸν Ἰακώβ 0 .
Οὐ τοῦ θέλοντος τοῦ Ἠσαῦ , οὐ δὲ τοῦ τρέχοντος τοῦ Ἰσαάκ , ἀλλὰ τοῦ ἐλεοῦντος θεοῦ τὸν Ἰακώβ 0 1 .
ἀλλ ἐλύθη μὲν τὸ οὐ τοῦ θέλοντος οὕτω .
διὰ τί δὲ ὅλως τοῦ ἐλεοῦντος θεοῦ 0 ;
μένει γὰρ ἀκμὴν τὸ ζήτημα ·
πρόσεχε ἀκριβῶς , ἀδελφέ .
ὁ θεὸς προγινώσκει μὲν πάντα , προγινώσκει δέ , οὐχ ὡς αὐτὸς τυπῶν τὰ μέλλοντα , ἀλλὰ προειδὼς τὰ μέλλοντα καὶ τὰ ἐσόμενα .
ἄλλα γάρ ἐστιν , ἃ κατὰ τὴν ἰδίαν οἰκονομίαν προορίζει , ἄλλα ἐστίν , ἃ ἀπὸ τῶν ἡμετέρων πράξεων προγινώσκει , ἄλλο προτυπῶσαι , ἄλλο προγνῶναι .
ἐὰν προγνῶ τὸν κακὸν ἐσόμενον κακόν , οὐχ ἡ πρόγνωσίς μου ἐποίησε κακὸν αὐτό .
ἐὰν ἴδω πολλάκις ἄνδρα νέον ὑπὸ τῶν πατέρων καταλειφθέντα κληρονόμον μεγάλης οὐσίας , ἴδω δὲ αὐτὸν παιδείας ἀπέχοντα , τοῖς τρυφῶσι συζῶντα , περὶ τὰς θέας ἔχοντα , πρὸς τὰς ἱππομανίας σχολάζοντα , εὐθέως ἀφορῶν λέγω ·
Οὗτος εἰς μικρὸν χρόνον σκορπίσει τὴν οὐσίαν , οὗτος τὴν πατρικὴν κληρονομίαν ἀπόλλυσιν ·
οὐκ ἐπειδὴ προεῖδον , ἐτύπωσα , ἀλλ ἀπὸ τῶν ἠθῶν ἐτεκμηράμην ·
καὶ ποιεῖ τὴν ἀπόβασιν οὐχ ἡ πρόγνωσις τοῦ θεασαμένου , ἀλλ ἡ πολιτεία τοῦ κακῶς ἀναστρεφομένου .
πολλάκις οὖν , ἀδελφέ , καὶ ἐπ ἄλλων πραγμάτων λέγομεν ·
ὁρῶμέν τινα ὁδὸν ὀλισθηρὰν ὁδεύοντα καὶ βακτηρίαν οὐκ ἔχοντα , καὶ εὐθέως λέγομεν ·
Οὗτος ὀλισθῆσαι ἔχει ·
ἀγνοεῖ τῶν τόπων τὴν φύσιν , περιπεσεῖν ἔχει ὀλισθήμασιν .
ἆρ ἐπειδὴ προλέγεις , αὐτὸς ἐργάζῃ ;
Οὐχ ὅτι ὁμοία μου ἡ πρόγνωσις καὶ ἡ τοῦ θεοῦ , τοῦτο λέγω 0 ·
ἀλλ ἀπὸ τῶν σῶν τὰ ὑπὲρ σὲ διδάσκω .
καὶ πρόσεχε ἀκριβῶς , ἵνα μάθῃς , φασίν , ὅτι ὁ θεὸς δικαίους ἐργάζεται καὶ πονηρούς , Πρὸ τοῦ με πλάσαι σε ἐν κοιλίᾳ ἐπίσταμαί σε , καὶ πρὸ τοῦ σε ἐξελθεῖν ἐκ μήτρας ἡγίακά σε .
ἀπηλλοτριώθησαν οἱ ἁμαρτωλοὶ ἀπὸ μήτρας , πρὶν ἐξέλθωσιν ἀποπλανήθησαν ἀπὸ γαστρός , ἐλάλησαν ψεύδη .
ὁρᾷς ὅτι ἀπὸ γαστρὸς ἐδείχθη οὗτος δίκαιος καὶ οὗτος πονηρός ;
ὁρᾷς ὅτι καὶ φύσεως 0 ;
καλῶς ἔλεγε , φησίν , ὁ σωτὴρ πρὸς τοὺς Ἰουδαίους ·
πλανᾶσθε μὴ εἰδότες τὰς γραφάς , μη δὲ τὴν δύναμιν τοῦ θεοῦ .
ἀνάγνωθι ὀρθῶς καὶ μὴ λάλει διεστραμμένως .
καὶ πρὸ τοῦ με πλάσαι σε ἐν κοιλίᾳ ἐπίσταμαί σε , καὶ πρὸ τοῦ ἐξελθεῖν ἐκ μήτρας ἡγίακά σε .
Οὐ πρῶτον ἡγίακά σε , ἀλλὰ πρῶτον ἐπίσταμαί σε καὶ τότε ἡγίακά σε .
ἐνταῦθα τὴν πρόγνωσιν ἔδειξε , μετὰ τὴν πρόγνωσιν τότε τὸν ὅρον 0 .
καὶ πρὸ τοῦ με πλάσαι σε ἐπίσταμαί σε , καὶ πρὸ τοῦ σε ἐξελθεῖν ἐκ μήτρας ἡγίακά σε .
ἐπειδὴ ἔγνων σε , ἡγίακά σε .
διὰ τοῦτο Οὓς προέγνω , καὶ προώρισεν .
Οὐκ εἶπε πρῶτον προώρισεν , ἀλλὰ προέγνω , καὶ τότε προώρισε .
παρακαλῶ , συναγωνίσασθε τῷ λόγῳ κάμνοντι διὰ τῆς προθυμίας , οὐχ ἵνα βοήσητε  Οὐ ταῦτα ζητοῦμεν , ὡς ὁ θεὸς μαρτυρεῖ .
, ἀλλὰ ζητοῦμεν τὴν κοινὴν ὠφέλειαν .
ἅπλωσόν μοι τὴν ἀκοὴν τῆς διανοίας .
τὸ πρὶν ἐξελθεῖν ἐκ μήτρας , ἡγίακά σε , κατώτερόν ἐστιν εἰρημένον ὑπὸ τοῦ ἀποστόλου .
Οὓς προέγνωκε καὶ προεξελέξατο ἡμᾶς πρὸ καταβολῆς κόσμου ;
τὸν Ἱερεμίαν ἀπὸ κοιλίας ἔγνωκε , τοὺς ἀποστόλους πρὸ τοῦ κόσμου παντὸς προέγνω καὶ οὐχ ἁπλῶς προέγνω , ἀλλὰ καὶ προεξελέξατο .
ἴδωμεν οὖν εἰ ἡ πρόγνωσις φύσιν ἐποίησεν .
Εἰ τὸ ἐκλεχθῆναι πρὸ καταβολῆς κόσμου τοὺς ἀποστόλους , τοῦτο φύσιν δικαιοσύνης ποιεῖ καὶ οὐ προαιρέσεως ἀρετήν , διὰ τί οἱ προγνωσθέντες τελῶναι ἐκλήθησαν ;
διὰ τί Παῦλος διώκει ;
διὰ τί πόρναι σπεύδουσιν εἰς τὴν βασιλείαν ;
Εἰ γὰρ προεγνώσθη ἡ ἀξία τῆς βασιλείας πόρνη 0 .
δι τί ἐπόρνευσεν ;
Εἰ προέγνω Παῦλον θεός , διὰ τί ἡ πρόγνωσις φύσιν οὐκ ἐργάζεται ;
διὰ τί ὁ προγνωσθεὶς πρὸ καταβολῆς κόσμου ἐγένετο βλάσφημος καὶ διώκτης καὶ ὑβριστής ;
ὁρᾷς ὅτι ἡ πρόγνωσις οὐ φύσιν ποιεῖ , ἀλλὰ προαίρεσις προορᾷ ;
Εἰ ἡ πρόγνωσις ἐποίει τὸν ἀπόστολον , διὰ τί Ματθαῖος τελωνεῖ ;
τὸ δὲ τελωνεῖν ἐστιν εἰδωλολατρεῖν .
ἔσται σοι ὡς ὁ τελώνης ἢ ὡς ὁ ἐθνικός 0 1 .
Οὕτως ὁμότιμον τῆς εἰδωλολατρείας τὴν τελωνείαν ὡρίσατο .
Εἰ τοίνυν προεγνώσθη Ματθαῖος , διὰ τί ἡ πρόγνωσις αὐτὸν οὐκ ἐποίησεν ἀπόστολον , ἀλλ ἡ προαίρεσις ἔκλινεν εἰς ὑπακοήν ;
ἡ Ῥαὰβ ἐσώθη καὶ μετὰ πιστῶν ἠριθμήθη .
δηλονότι κ ἀκείνην προέγνω ὁ θεός .
πῶς οὖν προγνωσθεῖσα ἐπόρνευσε ;
διὰ τί ὁ μαργαρίτης ὁ προοραθεὶς ἐν βορβόρῳ ἦν ;
ταῦτα ὁρᾷς πανταχοῦ ·
τὴν μὲν φύσιν μέσην , τὴν δὲ προαίρεσιν προεγνωσμένην τῷ θεῷ , ἐν δὲ ταῖς οἰκείαις πολιτείαις φαινομένην 0 1 .
προεῖδεν ὁ θεὸς τὸ ἐσόμενον .
ὁ δὲ καρπὸς τῆς πολιτείας ἐγνωρίσθη .
ἀπὸ τῆς Παύλου φωνῆς λάβε τὴν λύσιν .
Οὓς προέγνω καὶ προώρισε , τούτους καὶ ἐκάλεσεν ·
οὓς δὲ ἐκάλεσε , τούτους καὶ ἐδικαίωσε .
διὰ τί Ἰούδας ἐκλήθη καὶ οὐκ ἐδικαιώθη ;
Οὓς προέγνω καὶ προώρισε , τούτους καὶ ἐκάλεσεν .
Οὐ ποιεῖ οὖν πρόκριμα τὸ ἀπὸ κοιλίας γνωρισθῆναι τὸν προφήτην , ὅπου γε τοῖς πρὸ αἰῶνος ἐκλεχθεῖσιν οὐχ ἡ φύσις ἠκολούθησεν , ἀλλ ἡ προαίρεσις τῇ προγνώσει ἐμαρτύρησε .
δέδεικται τοίνυν ὅτι οὐ ποιεῖ ἡ πρόγνωσις φύσιν , εἰ μή τις πάντη φιλόνεικος καὶ πρὸς αὐτὴν ἀπαναισχυντῶν τὴν ἀλήθειαν 0 .
διὰ τί δὲ ὅλως εἰς τὸν Φαραὼ κατασκευάζει ῥῆμα ;
ὅτι εἰρηται τῷ Φαραὼ ὅτι εἰς αὐτὸ τοῦτο ἐξήγειρά σε , ὅπως ἐνδείξωμαι ἐν σοὶ τὴν δύναμίν μου καὶ διαγγελῇ τὸ ὄνομά μου ἐν πάσῃ τῇ γῇ 0 .
ἵνα γνωρίσῃς σου τὴν δύναμιν , κολάζεις ἄνθρωπον ;
ἵνα γνωρίσῃς σου τὴν δυνάστειαν , καθαιρεῖς τὸν ἀναίτιον ;
Εἰ μὲν ὑπαίτιον , καὶ μέμφου 0 1 .
Εἰ δὲ ἀναίτιον , μὴ ἐκάλει 0 .
τί οὖν ἐστι τὸ ἵνα ἐνδείξωμαι ἐν σοὶ τὴν δύναμίν μου .
καί μοι πρόσεχε .
χρήσομαι ὑποδείγματί τινι ἀρχαίῳ καὶ ἀληθινῷ .
ἡ ἰατρικὴ τέχνη βουληθεῖσα ἀπ ἀρχῆς τὴν φύσιν τοῦ ἀνθρώπου κατανοῆσαι καὶ τὰ σπλάγχνα , ἐχρήσατο ἀποτομαῖς καὶ ἀνέτεμεν ἀνθρώπους ζῶντας , ἵνα τοῖς ἄλλοις τὴν ἰατρείαν πορίσηται .
ἀλλ ἦν μὲν καὶ τοῦτο ἄδικον διὰ τὴν ἑτέρων σωτηρίαν ἄλλους ζῶντας θύεσθαι .
τί οὖν ἐποίουν οἱ ἀρχαῖοι ;
τὸν ἐκδεδομένον θανάτῳ διὰ λῃστείαν ἢ μοιχείαν ἢ φαρμακείαν , τούτους λαμβάνοντες ἀνέτεμνον ζῶντας , οὔ τε ἀδικοῦντες τοὺς κολαζομένους καὶ τῇ ἀνθρωπότητι βοήθειαν ἐφευρίσκοντες .
τὸν γὰρ ἅπαξ ἐκδεδομένον τῇ κολάσει διὰ πταίσματα , τοῦτον ἀνέτεμνον ζῶντα , ἵνα ἔτι σπαιρόντων τῶν σπλάγχνων καταμάθωσι τὴν ἐνέργειαν .
ὁ θεὸς τοίνυν ὡς ἰατρὸς πάνσοφος  Ἰατρὸς γάρ ἐστιν ὁ λέγων οὐκ ἦλθον καλέσαι δικαίους , ἀλλ ἁμαρτωλοὺς εἰς μετάνοιαν καὶ οὐ χρείαν ἔχουσιν οἱ ἰσχύοντες ἰατροῦ , ἀλλ οἱ κακῶς ἔχοντες 0 .
λαμβάνει τὸν Φαραὼ ἤδη μὲν ὑπαίτιον ὄντα κολάσεσι μυρίαις διὰ τὰ ἴδια πλημμελήματα .
πολλοῖς γὰρ ἦν ὑπεύθυνος ἁμαρτήμασι .
πρώτη βλασφημία τὸ λέγειν οὐκ οἶδα τὸν κύριον 0 .
βλασφημία ἦν ἀρχὴ τῶν κακῶν .
δευτέρα ἡ ἀγνωμοσύνη πρὸς τὸν λαόν , ὅτι ἐλεύθερον γένος κατεδίκαζε δουλείᾳ καὶ πλινθοποιίᾳ 0 .
τρίτον ὅτι ἀναίτια βρέφη ἔπνιγεν ἐν τῷ ποταμῷ 0 .
τέταρτον ὅτι τὸν κύριον κηρυττόμενον οὐκ ᾐδεῖτο 0 .
πέμπτον ὅτι θαύματα βλέπων ἀπηνῃσχύντει πρὸς τὴν εὐσέβειαν 0 .
πολλοῖς ὑποκείμενον αὐτὸν κακοῖς λαβὼν ὁ θεός , ὡς ἰατρὸς ἄριστος τοῖς θαύμασιν ἀνέτεμνεν , οὐχ ἅπαξ κολάζων , ἵνα ἀποκτείνῃ 0 .
Οἱ γὰρ ἀνατέμνοντες ὁμοῦ κολάζουσιν , ἀλλὰ συγχωροῦσι κατατέμνοντες τὰ μέλη , ἵνα πανταχόθεν εὕρωσι τῆς ἐπιστήμης τὴν ἐνέργειαν .
ὑποβάλλει αὐτὸν βατράχοις ·
ὁπλίζει κατ αὐτοῦ λεγεῶνας ξένας , λεγεῶνας βατράχων , ἀκρίδων , ἵνα δείξῃ τὸ ὑπερβάλλον τῆς δυνάμεως αὐτοῦ .